100-BAINGUNAN
ITIK.
Selain baingunan hayam, itik gin di ingun
nai jua. Ada dua janis itik, kami manyambat itik japun, babulu putih saikungan,
bisa tarabang, bisa bahintalo, bisa jua maharam hintalonya sampai jadi anak.
Nang laki tagak ganal, nang bini tahalui saikit. Nang kaduanya itik nila. Ada
jua urang nyambat itik jawa. Itik nila ni bamacam macam warna, babalang balang.
Itik nila kada bisa maharam, bisa bahintalo haja. Amun manukar anak itik ni
bagus itik bini haja, hingkat bahintaluan. Amun itik laki, napang lagi cagar di
sumbalih pang di ulah lauk. Baingun itik di bandang nih kada ngalih, banyak
banyu, banyak sumbar makanannya. Kada ngalih maharagu.
Satiap pagi salalunya itik itiknya di
lapas haja pang bebas. Bisa haja inya bacari makanan, takadang jauh jua bahayau.
Taga asal patang ingat haja handak bulik, kerek kerek kerek ujarnya babunyi
maintak makan lagi, padahal talih bilang kancang hudah. Napang lagi bawakan
ayan, biar baisi saikit nasi dingin, di ampahhakan ka kurungan, di timbai nasi
dingin ka dalam kurungan, bajurut pang masukan. Hudah masuk di tutup ai lagi
lawang kurungan. Selamatan pang itik baguringan.
Kasukaan
ku wayah bahari maipie hintalonya pang. Tiap hari, asal ada talihat hintalonya
ancap pang maambil. Itik ni bahintalo gin kada bakataraan, di mana haja inya
suka mahajan. Bahamburan pang di dalam kurungan. Sudah di ipie, di basuh lingis
lingis, imbah tu di simpan dahulu dalam bakul. Handak makan hintalo itik ambil
haja di wadah bakul. Amun sudah banyak ayah jual hintalo itik nih. Kada kira ai
sapa handak manukar atau salalunya jual haja ka tokeh cina di pakan.
zsm_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ban_Latn bjn_Latn bjn_Latn bjn_Latn bjn_Latn bjn_Latn bjn_Latn